cyanic-selkie/wikianc huggingface dataset:
Joanna av Tower
Liv og virke
I henhold til fredsavtalen i Edinburgh-Northampton-traktaten som ble inngått mellom Skottland og England den 17. mars 1328 skulle freden forsegles med en ekteskapsunion mellom kongehusene. Joanna ble gift den 17. juli 1328 til David II av Skottland ved Berwick-upon-Tweed. Hun var da 7 år gammel og han var kun 4 år. Ingen av kongene var tilstede, men dronning Isabella overvar seremonien. Deres ekteskap varte i 34 år, men det var barnløst og åpenbart uten kjærlighet.
Den 7. juni 1329 døde Robert Bruce og David ble konge. Han ble kronet på kroningsstedet Scone Abbey i november 1331.
Etter at Edvard III av England og hans protesjé Edward Balliol seiret i slaget ved Halidon Hill i juli 1333 ble David og Joanna sendt i trygghet i Frankrike. De nådde fram til Boulogne-sur-Mer i mai 1334 hvor de ble mottatt av kong Filip VI av Frankrike, hennes mors fetter. Lite er kjent om livet til den skotske konge og dronning i Frankrike, hvor de oppholdt seg sju år, unntatt at de bodde i slottet Château Gaillard i Normandie og at den franske kongen behandlet dem med respekt.
I mellomtiden hadde Davids representanter fått overtaket i Skottland, og David og Joanna kunne vende tilbake i juni 1341 hvor han tok styringen over regjeringen på nytt. Han klarte å bli tatt til fange av engelskmennene som følge av slaget ved Neville's Cross utenfor Durham den 17. oktober 1346, og forble engelsk fange i 11 år. Selv om Edvard III tillot sin søster Joanna besøke sin ektemann i Tower of London noen ganger, ble hun ikke gravid. Deres ekteskap synes å ha vært følelsekaldt, og David II var notorisk utro. Da han vendte tilbake til Skottland, brakte han Katherine Mortimer, sen elskerinne med seg, og det ble sagt at «Kongen elsket henne mer enn alle andre kvinner, og på hennes framstilling ble hans dronning fullstendig oversett mens han omfavnet sin elskerinne.»
Joanna hadde et nært forhold til mor Isabella, og stelte henne i løpet av hennes siste tid, og moren testamenterte sine personlige effekter til datteren.
Joanna døde i 1362, 41 år gammel, ved Hertford Castle i Hertfordshire. Hun er gravlagt i Christ Church Greyfriars i London, hvor hennes mor ble gravlagt kun 4 år tidligere. Intet spor av hennes grav har overlevd.
Øverlands Minde
Friidrett
De tradisjonelle baneøvelsene under NM i friidrett 1989 ble avholdt her dagene 18., 19. og 20. august 1989. Det var 400 meter-løperen Lisbeth Pettersen og kulestøteren Lars Arvid Nilsen som tok friidrettens kongepokaler under 1989-årets NM.
Adaptasjon (litteratur)
Adaptasjon innen litteratur er en tilpasning eller ny produksjon av et litterært verk som eksempelvis en roman, novelle eller dikt til en ny sjanger eller til et nytt medium som film, teater, tegneserie eller videospill. En adaptasjon kan holdes innen samme sjanger eller medium og endres i volum som ved tilpasning av et stykke til et mindre teater, eller som ved omskriving til en alternativ demografisk gruppe (eksempelvis ved en utgave tilpasset barn).
Veras vindu mot pop og rock
Veras vindu mot pop og rock er et norsk musikkprogram med Vera Kvaal som gikk på NRK-TV i 1987. Programmet gikk annenhver torsdag og vekslet mellom musikkvideoer og konserter. Programlederen plukket selv ut musikkvideoene, samtidig som hun satte sitt personlige preg på programmet. Høsten 1987 ble det sendt hver 14. dag i en slags kombinasjon med TopPop.
Veras vindu etterfulgte Videospeilet. og ble etterfulgt av TopPop.
Eldgjá
Kløften ligger mellom Landmannalaugar og Kirkjubæjarklaustur, og er på det meste 270 meter dyp og 600 meter bred. Den ble oppdaget av Þorvaldur Þoroddsen i 1893. Det første dokumenterte utbruddet var i 934, og var den største flombasalten i historisk tid. Det er estimert at utbruddet produserte 18 km³ med lava og mer enn 4 km³ med tefra.
Innenfor kløften finnes det et flott fossefall kalt Ófærufoss. En naturlig bro som strakk seg over fossen forsvant i 1993 på grunn av issmelting. Stor vannmengde fra issmeltingen førte til at broen ble oversvømmet og gikk tapt.
Vertical launching system
Vertical launching system (VLS) er et missil-avfyringssystem som blir brukt ombord på ubåter og overflateskip i flere mariner rundt om i verden. Systemet er utviklet fra avfyringssystemene for ballistiske missiler ombord på ubåter (SSBN). Flere av systemene kan brukes med en rekke forskjellige missiler. Det amerikanske Mk 41 VLS, som er montert i de norske fregattene i Fridtjof Nansen-klassen, kan brukes med blant annet RIM-162 ESSM Evolved Sea Sparrow Missil, RIM-66 Standard, RIM-161 Standard missile 3 og Tomahawk kryssermissil.
Noen systemer, som Mk 41 VLS og Mk 57 VLS, er «hot launch»-systemer. Det vil si at motoren på missilet blir startet mens det står i utskytningsrøret. «Cold launch»-systemer fungerer slik at missilet blir skutt ut av røret før motoren starter.
Se også
Guided missile launching system
Prosopocoilus (Hoplitocranum) romeoi
Prosopocoilus romeoi er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En middelsstor (hannene 27-48 millimeter), lyst rødbrun hjortebille. Hannens kjever er enkelt sigdformede uten tenner. Hodet er slett uten kjøler eller knøler. Antennene har en tre-leddet vifte. Pronotum er betydelig bredere enn langt, rundet, litt innsnevret ved roten.
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er utbredt på Filippinene (Mindanao).
Katrin Zeller
Hun debuterte i verdenscupen i langrenn 28. desember 1999, og hennes beste individuelle verdenscup-plassering er en 3.-plass i 10 km klassisk fra 2008.
NAGRA kredittkort med lydopptak
NAGRA kredittkort med lydopptak (engelsk: NAGRA Credit Card Recorder (CCR), er et sofistikert elektronisk kredittkort med innebygd digital lydopptaker, slik at alt av lyd som finnes rundt kortholderen kan avlyttes i ettertid. Det ble utviklet av Nagra Kudelski 1 i den sveitsiske byen Romael i 2013. Kortet er bare tilgjengelig for politi og etterretningsorganisasjoner, og finnes også i versjoner (Nagra CCT) med innebygd radiosender og avlytting i sanntid. Det tar opp lyd i 16-bits PCM audio med en båndbredde på 24 kHz, og man må ha en spesiell overgang fra kortet til USB for å spille av lyden. Kortet har et sveitsisk lagernummer NSN 5835-12-388-6808, men er ikke listet i Nagras katalog.
Klagesang ved graven
«Klagesang ved graven» er en skillingsvise fra begynnelsen av 1800-tallet. Typisk av sin tid åpner den glad og optimistisk, og ender tragisk. Visa er innspilt på Frem fra Glemselen kap. 9 med Rita Engebretsen og Helge Borglund.
Teksten
ja lød det atter så kjærlig og mildt. Og rosene duftet, småfuglene sang, og solstråler lekte på sommergrønn vang. ja, lød det atter, min elskede venn. Da lo han av glede den vårdagen ut, og kjærlig han favnet sin rødmende brud. dekket av roser og høstsolens gull. Alene ved graven han klaget og gret, han ønsket å dele sin elskedes fred. den hvisket så ømt i hans sorgfulle sinn: Der gives et gjensyn bak himmelens sky, hvor glede og lykke kan møtes på ny.
RISK
RISK (Regulering av inngangsverdi med skattlagt kapital) var en metode i det norske skattesystemet for å unngå at næringsinntekter blir dobbeltbeskattet.
Selskaper betaler skatt av overskuddet hvert år. Et overskudd som selskapet ikke betaler ut som aksjeutbytte (tilbakeholdt skattlagt kapital) vil føre til at selskapet får høyere verdi og dermed høyere aksjekurs. Ved kjøp og salg av aksjer må man betale skatt av et eventuelt overskudd. Hvis en aksje går opp i verdi på grunn av opplagret overskudd i bedriften, vil dette overskuddet bli dobbeltbeskattet fordi både bedriften (gjennom skatt på overskuddet) og aksjeeieren (gjennom skatt på verdistigningen) må skatte av dette.
For å unngå dette fastsettes et RISK-beløp hvert år av skattemyndighetene, som kan legges til kostprisen til en aksje når verdistigningen til aksjeeieren skal beregnes. Dermed vil den skattemessige verdistigningen bli så mye mindre at dobbeltbeskatning unngås.
Hvis et selskap betaler ut mye utbytte blir RISK-beløpet mindre og kan også bli negativt.
Fosen-saken
Fosen-saken er en konflikt om vindkraftutbygging på Fosen i Trøndelag mellom på den ene side reindriftssamene i Fosen reinbeitedistrikt og på den andre side den norske staten ved regjeringen og Olje- og energidepartementet og utbyggerne i Fosen Vind og operatørene Statkraft og Aneo. Reineierne på Fosen er sørsamer. Striden står om de to vindkraftverkene Storheia og Roan, hovedsakelig i Åfjord kommune, som til sammen har 151 vindturbiner. Høyesterett fastslo i 2021 at reindriftssamenes rettigheter etter FNs konvensjon om sivile og politiske rettigheter var brutt og at Olje- og energidepartementets konsesjon for utbygging var ugyldig. 500 dager etter høyestrettsdommen, fra 23. februar til 3. mars 2023, pågikk en sivil ulydighetsaksjon i Oslo som medførte at regjeringen Støre ba om unnskyldning overfor reindriftssamene på Fosen for at deres menneskerettigheter var brutt.
Ambidekstri
Ambidekstri eller ambideksteritet er evnen til å bruke begge hender eller føtter med tilnærmet lik ferdighet og presisjon. På norsk brukes også betegnelsen kapphendt om det å være like god med begge hender.
Om lag 1 % av befolkningen er ambidekster, ifølge en finsk studie. Ambidekstri kan være medfødt, men det er svært sjelden. Evnen til å bruke både høyre og venstre ekstremiteter kan også trenes, men det kreves mye trening over lang tid. Blant venstrehendte er det ikke uvanlig med en grad av ambidekstri. Grunnen til dette kan være omgivelsenes forventninger til å være høyrehendt, og høy grad av visuell påvirkning i høyrehendte bevegelser og ferdigheter.
Fosen-saken
Vindkraftverkene
Striden står om de to vindkraftverkene Storheia og Roan som til sammen har 151 vindturbiner. De kan produsere 3,6 MW hver, har en tårnhøyde på 87 meter, og rotordiameteren er 117 meter.
Ambidekstri
En kjent ambidekst person er Robert Baden-Powell, stifter av speiderbevegelsen, samt idrettsutøvere som tennisspilleren Luke Jensen, fotballspilleren Santi Cazorla, bryteren Shawn Michaels og snookerspilleren Ronnie O'Sullivan. Jimi Hendrix var også trolig ambidekster siden han kunne spille gitar mot både høyre og venstre.
Ambidekstri i innovasjonsledelse
I ledelseslitteraturen blir ambidekstri brukt i forbindelse med innovasjon. Ambidekstri handler her om å ha en balanse mellom å forbedre eksisterende produkter og å utvikle nye produkter.
Fosen-saken
Vindkraftverkene
Storheia vindpark er den sørligste og har 80 vindturbiner. Kraftproduksjonen startet i 2019, og årsproduksjon er beregnet til 1 TWh. Vindparken dekker et område på i underkant av 38 kvadratkilometer. Adkomstvei og interne veier er på til sammen cirka 62 kilometer. Statkraft sto for utbyggingen og er operatør. Kraftverket eies av Fosen Vind som eies av Statkraft, 52,1 %, Nordic Wind Power, 40 %, og Aneo, tidligere TrønderEnergi, 7,9 %. Nordic Wind Power eies 50 % av det sveitsiske investeringsfondet EIP (Energy Infrastructure Partners AG) og 50 % av det sveitsiske kraftselskapet BKW Energie AG (per 2023).
Roan vindpark ligger lenger nord og har 71 vindturbiner. Byggestart var i 2016, kraftproduksjonen startet i 2018, og beregnet årsproduksjon er på 884 GWh.
I 2021 ble Roan vindpark skilt ut fra Fosen Vind og ble et eget selskap, Roan Vind. Aneo er operatør. Kraftverket eies av Aneo Roan Vind Holding med 60 % og Nordic Wind Power med 40 %. Aneo Vind Holding eies 51 % av Aneo og 49 % av Stadtwercke München.
Rettsprosesser
I overskjønn avholdt av Frostating lagmannsrett i 2020 var retten i tvil når det gjaldt brudd på FNs konvensjon om sivile og politiske rettigheter (SP) artikkel 27. Retten fant at det ikke forelå brudd på konvensjonen, fordi reinen kunne vinterfôres. Retten fastsatte en samlet erstatning på 90 millioner kroner til de to siidaene. Erstatningen ble gitt for investeringer i anlegg og utstyr, fôringskostnader og utgifter til samling og utslipp fordi de må legge om drifta, bygge gjerder og fôre reinsdyra i store deler av vinteren i all framtid. Begge parter anket overskjønnet inn for Høysterett. Staten ved Olje- og energidepartementet var partshjelper for Fosen Vind.
Høyesterett behandlet saken i storkammer, det vil si at elleve av Høyesteretts 20 dommere deltar i spesielt viktige saker. Den 11. oktober 2021 fastslo Høyesterett at reindriftssamenes rettigheter etter SP artikkel 27 var krenket. Det vil si at konsesjonen og ekspropriasjonsvedtakene om utbygging av Storheia og Roan vindkraftverk var ugyldige. Overskjønnets avgjørelse om erstatning falt dermed bort. Høyesterett tok ikke stilling til om vindturbinene skal rives eller ikke.
Demonstrasjoner i Oslo
I 2023 ble det gjennomført større demonstrasjoner i Regjeringskvartalet i Oslo mot regjeringen Støres manglende oppfølging av Høyesteretts dom, 500 dager etter at den var rettskraftig. NSR-N (Norske Samers Riksforbunds ungdomsorganisasjon) og Natur og Ungdom stod i spissen for aksjonen. Torsdag 23. februar 2023 tok 13 aksjonister seg inn i Olje- og energidepartementets foaje for å protestere. Aksjonistene ble natt til 27. februar båret ut av politiet, men fortsatte aksjonen utenfor departementet påfølgende dag. Inngangene til Olje- og energidepartementet, Finansdepartementet og åtte andre departementer ble etter tur sperret, noe som medførte at de ansatte ble oppfordret til å bruke hjemmekontor. Politiet fjernet demonstranter i flere omganger etter at de på oppfordring fra politiet ikke ville fjerne seg frivillig. Ella Marie Hætta Isaksen var talsperson for aktivistene. Hun hadde nylig spilt hovedrollen som sameaktivist i Alta-aksjonen i filmen Ellos eatnu – La elva leve som hadde premiere tidligere i 2023. Den svenske aktivisten Greta Thunberg deltok i aksjonen og ble flere ganger båret bort av politiet.
Aksjonen ble toppsak i nyhetene i Norge, og var tema i Dagsnytt 18 mandag 27. februar og i Debatten tirsdag 28. februar. Energiminister Terje Aasland deltok begge steder og ville der verken beklage overfor samene eller gå med på at det at vindturbinene går til tross for Høyesteretts avgjørelse er et pågående menneskerettighetsbrudd. Torsdag 2. mars 2023 beklaget energiminister Terje Aasland på vegne av regjeringen menneskerettsbrudd overfor Fosen-samene i et eget møte. Samme dag ble det avholdt et møte mellom Aasland, landbruksminister Sandra Borch og sametingspresident Silje Karine Muotka for å diskutere veien videre. Fredag 3. mars avholdt statsminister Jonas Gahr Støre et frokostmøte med de berørte reineierfamiliene der han innrømmet at det pågikk et menneskerettighetsbrudd.
Fredag 3. mars ble aksjonen avsluttet med et møte på Eidsvolls plass før aksjonistene satte seg ned foran Slottet da regjeringen avholdt statsråd. Det ble om kvelden avholdt en støttekonsert med samiske artister der blant andre Mari Boine, Marja Mortensson og Agnete Saba deltok.
Auca (sommerfugl)
Auca er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae). Navnet "auca" er et temmelig nedsettende uttrykk som har blitt brukt for medlemmer av flere indianerstammer i Sør-Amerika, blant annet huaorani-stammen fra Ecuador.
Utseende
Middelsstore, brune sommerfugler. Undersiden av forvingen er oransje med et stor øyeflekk i spissen. Undersiden av bakvingen er gråbrun.
Levevis
Larvene utvikler seg trolig på bambus i slekten Chusquea, i likhet med de fleste andre Pronophilina.
Utbredelse
Slekten er utbredt i Chile og Argentina.
Elwyn Jones
Elwyn Jones (født 19. desember 1923, død 19. mai 1982) var en britisk forfatter og produsent innen TV. Han er kanskje mest kjent for å ha vært med på å skape den berømte politiserien Z-Cars for BBC i 1962.
Han var en produktiv manusforfatter fra begynnelsen av 1960-tallet til slutten av 1970-tallet. I perioden 1963–66 var han sjefen for dramaserier hos BBC. Han var den første som fikk denne jobben etter at sjefen for drama, Sydney Newman, delte opp drama-avdelingen i flere underavdelinger.
Verne Troyer
Vernon Jay «Verne» Troyer (født 1. januar 1969 i Sturgis i Michigan, død 21. april 2018 i Los Angeles i California) var en amerikansk skuespiller og stuntmann som spilte i flere filmer. For det meste hadde han roller uten replikker. Troyer var født med akondroplasi, en form av kortvoksthet, og var kun 81,3 cm høy.
Troyer vokste opp og gikk på skole i Centreville i Michigan. I 1987 ble han uteksaminert fra Centreville High School. I hans hjemby Centreville har filmfestivalen Verne Troyer Festival blitt kalt opp etter ham.
Troyers mest kjente rolle er Mini-Me i Austin Powers-filmene, en rollefigur som skal være miniatyr­kloningen av «Dr. Evil» («dr. Ond»), spilt av Mike Myers. Han opptrådte også som «Klotak» i Harry Potter og De vises stein, den lille servitøren i Frykt og avsky i Las Vegas, og Grinchen.
Troyer var en kort periode i 2004 gift med Playboy-modellen Genevieve Gallen, men søkte om annullering av ekteskapsinngåelsen kort tid etter vielsen.
Troyer ble innlagt på sykehus 3. april 2018 med et høyt alkoholnivå i blodet, og døde der 21. april 2018. I oktober samme år meldte Los Angeles' coroner at dødsårsaken var selvmord ved alkoholforgiftning. Han skal ha slitt med depresjon og selvmordstanker. Gallen hevdet i 2009 at Troyer nesten drakk seg ihjel like etter de traff hverandre. I 2017 la han seg inn på avvenningsklinikk for å få hjelp mot alkohol-avhengigheten.
De joniske øyer
Tradisjonelt er de kalt «de syv øyer» (på nygresk Eptanisa, Επτάνησα; italiensk Eptaneso), men øygruppen innbefatter mange mindre øyer så vel som de syv hovedøyene. De syv er som følger, fra nord til syd:
De joniske øyer (med unntak av Kythira, som hører inn under prefekturet Pireus og følgelig distriktet Attika) utgjør et eget distrikt (periferi).
Forskning
Zakynthos preges redusert grunnvannskvalitet på grunn av forsaltning, store kalksteininnslag og reduksjon av grunnvannsnivået. Kildene til forurensningen skyldes sjøvannsinntrengning på grunn av overforbruk av vann i de kystnære områdene, gjødsel fra landbruket, deponering av ubehandlet avfall og en mangelfull håndtering av kloakk. Dessuten har man sett en kvalitetsreduksjon av overflatevannet som i hovedsak skyldes ukontrollerbare utslipp av ubehandlet avfall fra olivenpressene. I den forbindelse er det etablert et gresk-norsk samarbeid knyttet til vann- og avfallsproblematikken. Samarbeidet kalles Forskningsparken Zakynthos, og formålet er å legge til rette for forskning, undervisning og formidling av kunnskap om vann og biologisk avfall på øya. Partnere i dette samarbeidet er Universitetet for miljø- og biovitenskap (UMB), Τεχνολογικό Εκπαιδευτικό Ίδρυμα Ιονίων Νήσων (Teknologiske utdannelsesinstitutt for De joniske øyer, TEI), greske myndigheter og næringsliv.
Science Park Zakynthos er fysisk lokalisert på den økologiske gården Therianos Family Farm /Therianos Villas på Zakynthos, hvor det skal installeres et teknologisk demonstrasjonsfelt for kildeseparering innen vann og avløp til bruk i undervisning, forskning og formidling innen bærekraftig infrastruktur og separasjonsteknikk.
Paul Whitehouse
Paul Whitehouse (født 17. mai 1958 i Wales) er en walisisk komiker og skuespiller, godt kjent for sitt arbeid med Harry Enfield og som en av stjernene i det populære BBC-programmet The Fast Show.
Fjernsyn
Whitehouse har jobbet fortrinnsvis for BBC, først som manusforfatter, deretter som skuespiller i show som Harry Enfield's Television Programme, hvor han utviklet et utall figurer, inkludert «Mike Smash» i Smashie and Nicey. I 1994 utvidet hans berømmelse seg, da han ble en del av skuespillerstaben i The Fast Show, hvor han spilte sammen med sin gamle venn fra universitetet, Charlie Higson.
I 2001 og 2002 skrev og spilte Whitehouse i to serier av komedie-dramaet Happiness for BBC, hvor han spilte en voice-over-skuespiller i midtlivskrise.
I den senere tid har Whitehouse skrevet, produsert og opptrådt sammen med Chris Langham) i komedie-dramaet Help (2005), også dette for BBC. I dette showet innehar han 25 forskjellige roller, alle pasienter hos Langhams psykoterapeut, unntatt én, hvor han spiller Langhams psykoterapeuts psykoterapeut.
Jeg går i tusen tanker
«Jeg går i tusen tanker» er en dansk skillingsvise fra første halvdel av 1800-tallet. De eldste trykkene av denne visa utkom mellom 1823 og 1827, og i 1834 finnes den på svensk. Ludvig M. Lindeman nedtegnet visa i 1862 etter Ole Kristoffersen Ringerike i Sørkedalen. Teksten har blitt sunget til ulike melodier, og en av dem er nedtegnet for piano av Edvard Grieg i «19 hidtil utrykte norske Folkeviser» (Opus 66.1896). Visa er innspilt på Frem fra Glemselen kap. 9 med Rita Engebretsen.
Teksten
skjønt han i gleden vanker jeg derfor sørge må, stor sorg var det jeg ei deg fikk som jeg har hatt så kjær, så mange falske mennesker årsaken dertil er. og hadde jeg ei kommet til landet hvor du var, da hadde jeg vært lykkelig og fri for sorg og hat, den dag kan aldri komme da jeg kan blive glad. jeg sørger meg til døde for den jeg ei kan få. Ja, om jeg enn i døden går da bliver sorgen din, men aldri ut i verden går du dog av mitt sinn. enn om jeg ville være blant falske mennesker. Til øde mark jeg reise vil og der mitt telt oppslå, for hvert ett ord jeg taler av skogen svar jeg får. jeg hadde meg en venn utvalgt, han har meg helt forglemt. Jeg ingen andre have vil enn den som jeg har kjær, jeg sørger og studerer så jeg er nesten kvalt. jeg kan ei lenger skrive min penner bleven tørr. Min hals er hes min sorg er stor, min venn har meg forlatt, Gud fader ut i himmelen han gjør meg sorgen lett.
Frankfurtskolen
Frankfurterskolen vokste frem rundt Institut für Sozialforschung i Frankfurt am Main. Instituttet ble grunnlagt i 1924 av marxisten Felix Weil, men det er etter etableringen av tidsskriftet Zeitschrift für Sozialforschung i 1932, under ledelse av Max Horkheimer, at man begynte å snakke om en egen «skole». De viktigste personene, den indre kjerne, besto ifølge Krogh av Horkheimer, Adorno, Pollock, Marcuse, Löwenthal og (til 1939) også Fromm. Horkheimer, Adorno og Marcuse bidro særlig til utbredelsen av instituttets teoretiske ståsted.
Den kritiske teori som var sentral for Frankfurterskolen tar utgangspunkt i den unge Marx' tanker og dennes hegelianske røtter, særlig slik disse ble lest av Georg Lukács. Frankfurtskolen skiller seg imidlertid på flere områder fra marxisme-leninismen, slik den ble utviklet i Sovjet og omtales derfor som vestlig nymarxisme. Da Hitler kom til makten i 1933 måtte alle med tilknytning til Frankfurterskolen forlate landet av politiske grunner. De dro via Paris og Genève til New York der instituttet gjenoppsto med tilknytning til Columbia University som International Institute of Social Research. I 1940 ble instituttet splittet opp da Horkheimer, Adorno og Pollock flyttet til California.
Richard Sorge var instituttets bibliotekar i mellomkrigstiden og ble senere Stalins spion i Japan.
Ifølge Krogh (1991) er det Neumanns vitenskapelig arbeider om fascismen som i største grad har blitt videreført i senere fagdebatt. Adorno refereres fortsatt for sitt arbeid om den autoritære personlighet. Kirchheimer og Neumann hadde erfaring fra praktisk politikk, og ble den tapende ved interne debatter blant instituttets medlemmer.
Viktige verker forfattet av Frankfurterskolen var:
Den tyske arbeider, 1934, (Fromm)
Tempio Pausania
Tempio Pausania (galluresisk: Tèmpiu) er en italiensk kommune i provinsen Sassari i regionen Sardinia. Den har 14 159 innbyggere og ligger rundt 566 meter over havet.
Minimalistisk musikk
Minimalistisk musikk er opprinnelig en amerikansk strømning innenfor den samtidsmusikk som oppsto i USA på 1960-tallet og som representerer en viktig del amerikansk musikk. Den er en sjanger innen eksperimentell musikk som blant baserer seg på konsonant harmoni og ofte gjentagende musikalske fraser.
I Frankrike kalles bevegelsen for musique répétitive og er mer særskilt en betegnelse for de verker som benytter gjentagelsen som komposisjonsteknikk. Den minimalistiske musikken hadde sin opprinnelse tidlig på 1960-tallet som et undergrunnsfenomen i San Francisco og New York, og ble i USA etter hvert den mest populære eksperimentelle musikken utover 1900-tallet. Opprinnelig var det flere komponister som stod for utviklingen av musikken, men først og fremst har Terry Riley, Steve Reich, Philip Glass og La Monte Young blitt assosiert med den minimalistiske musikken i USA. Europeiske minimalistiske komponister er Louis Andriessen, Karel Goejvaerts, Michael Nyman, Gavin Bryars, Steve Martland, Henryk Górecki, Arvo Pärt og John Tavener. Begrepet minimalistisk musikk ble utledet omkring 1970 av Michael Nyman fra begrepet om minimalistisk kunst. Pionerene var La Monte Young som med sitt verk Composition no. 7 fra 1960 og Terry Riley verket In C komponert i 1964.
Framfor å vende tilbake til tonaliteten er denne musikalske strømningen særlig preget av at den benytter en regelmessig puls, taktslag eller «beat» hvor korte motiver utvikler seg langsomt. Ut over å være bevegelse som var en reaksjon på serialismen som da var dominerende i Europa, markerer minimalistisk musikk framveksten av en ny amerikansk musikk, frigjort fra båndene til Europa. Minimalistiske komponister er da også vendt tilbake til en mer emosjonell tilgang hos eksperimentelle musikk som eksempelvis John Cage. Etter en vanskelig begynnelse uten den tradisjonelle klassiske musikkens sirkler, har minimalistisk musikk tiltrukket seg et bestemt publikum – blant annet fra områder som jazz, rock, den improviserte musikk eller den elektroniske musikk. Fjernsyn og film har gjort flittig bruk av minimalistisk musikk, især arbeidene til Philip Glass, noe som har bidratt til at den har kunnet spre seg til det alminnelige publikum og folk flest.
Dagens musikkverden, i særlig komponister og musikologer nært tilknyttet avantgarden, har begynt med sterke virkemidler å anklage dagens minimalistiske musikk for å produsere musikk til konsum – overfladisk og uten sjel. Den amerikanske komponist Elliott Carter har gjentatt en rekke ganger sin sterke avvisning av minimalismen og mer særskilt bruken av gjentagelser, noe han anså som komponistens død. I tillegg har fascistisk blitt benyttet, foruten også sammenligninger med at gjentagelser er den samme metoden som ved hjernevask, i reklameverden og i talene til Adolf Hitler.
Kommandolinje
En kommandolinje (også kjent som CLI, fra engelsk Command line interface) er et brukergrensesnitt hvor brukeren kommuniserer med et dataprogram eller operativsystem ved å skrive kommandoer på et tastatur, og få tilbakemeldinger i form av tekst på en skjerm.
Nye Blinkbanen
Nye Blinkbanen er en fotballarena i Stjørdal, åpnet i 2012.
Kommandolinje
Det finnes flere populære kommandolinje-grensesnitt eller skall for Unix som gir muligheter for avansert bruk. Windows kommer med en annen form for kommandolinje, som blant annet kan startes ved å skrive  eller   (sistevnte kun for NT) i Kjør-boksen. Mange kjenner også til kommandolinjer i forskjellige typer DOS. De aller fleste operativsystemer har en kommandolinje. Dette gjelder også operativsystemer som har grafiske brukergrensesnitt. Et unntak er blant annet Apples Mac OS 9 og tidligere.
Nye Blinkbanen
Stjørdals-Blink Fotball spiller nå sine hjemmekamper på M.U.S Stadion Sandskogan.
John Prescott
Han har tidligere arbeidet til sjøs og vært aktiv i fagforeningsarbeid, og regnes som representant for arbeiderklassen i New Labour. Prescott har sin utdannelse fra Ruskin College og senere fra University of Hull. Prescott var internt i Labour sett på som en megler mellom Tony Blair og Gordon Brown.
St. Hansvollen (Stavanger)
St. Hansvollen, Sankt Hansvollen eller Sankthansvollen er et område i Østre bydel i Stavanger. Ulike skrivemåter brukes.
John Prescott
Prescott blir også husket for å ha slått til en gårdbruker under valgkampen i 2001 etter at han selv hadde blitt truffet av et egg.
På høyden av sin karriere ble Prescott kalt av tabloidene «Two Jags», etter de to tjenestebilene av merket Jaguar som han skal ha hatt samtidig.
I 2010 ble Prescott utnevnt til «life peer» og adlet med tittelen «baron Prescott». I november 2012 var han Labours kandidat til å bli den første Police and Crime Commissioner for Humberside, der han tapte for den konservative kandidaten. I juli 2013 sa han opp sitt medlemskap i Det kongelige råd grunnet misnøye med forsinkelse av nye pressereguleringer.
St. Hansvollen (Stavanger)
Sankt Hansbekken startet tidligere øverst i dagens St. Hansgata, og endte i Strømsteinen, men er nå lagt i rør. Tilknyttet bekken lå Verket på 1700-tallet.
John Prescott
I juni 2019 fikk Prescott hjerneslag.
St. Hansvollen (Stavanger)
Johanneskirken har trolig navnet sitt etter Sankt Hansvollen. Røys forteller også et sagn om sankt Hansbekken, og han gjetter at det kan ha vært en kirke her.
Ved krysset Pedersgata med Skippergata er Sigbjørn Obstfelder født, og han omtalte seg selv i 1887 som en skald fra St. Hansvolden.
Armenias kvinnelandslag i fotball
Armenias kvinnelandslag i fotball representerer Armenia i internasjonal kvinnefotball.
Ettersom Sovjetunionen aldri deltok i internasjonale kvinnefotballturneringer, hadde Armenia ingen tidligere erfaring fra kvinnefotball enn som selvstendig land. Armenia deltok i sin første kvalifisering til EM i 2005, der de ble plassert i klasse B (de landene som måtte spille om opprykk til den egentlige kvalifiseringspuljen, klasse A). De endte sist uten å score mål, og med et snitt på omtrent 0-9 per kamp. Armenia trakk seg deretter fra kvalifiseringen til VM i 2007.
I kvalifiseringen til EM i 2009 tok Armenia sine første poeng etter å først ha spilt uavgjort mot Bosnia – Hercegovina, og deretter, etter et knepent tap mot Israel, å ha vunnet sin første kvalifiseringskamp etter å ha slått Latvia 1-0. Armenia endte på tredjeplass bak Bosnia på færre scorede mål.
Armenia fortsatte framgangen i vennskapsturneringer arrangert av UEFA. I 2007 kom de riktignok sist i en turnering med Kroatia (rangert 56 plasser høyere) og Makedonia (FYR), men særlig den siste kampen var jevn (3-4-tap). I november 2008 gikk det bedre, da Armenia vant en turnering mot Estland, Malta og Makedonia (FYR).
Magnus Myklebust
Magnus Waade Myklebust (født 8. juli 1985) er en norsk fotballspiller som spiller for Bergsøy Idrettslag.
Han er fetter av tidligere Lillestrøm spiller og manager Jan Åge Fjørtoft.
Christina Ryan
Christina Ryan (født 15. februar 1998) er en newzealandsk friidrettsutøver som konkurrerer i mangekamp. Hun er flere ganger nasjonal mester i sjukamp, og kom på andreplass i sjukamp under Oseaniamesterskapet i friidrett 2022.
Idrettskarriere
Ryan kom på andreplass i diskos under det newzealandske U18-mesterskapet i friidrett i 2015, og i 2016 ble hun nummer tre i lengdehopp og diskos under det newzealandske U20-mesterskapet i friidrett. I 2017 deltok hun igjen i det newzealandske U20-mesterskapet i friidrett, og fikk der andreplass i diskos som beste plassering.
I februar 2018 ble hun nasjonal mester i sjukamp for første gang, og samme år deltok hun i Oseaniamesterskapet i friidrett 2018, der hun vant sjukamp. Hun forsvarte sin nasjonale tittel i sjukamp i 2019, og fikk sølv i sjukamp under Oseaniamesterskapet i friidrett 2019. Hun ble newzealandsk mester i sjukamp igjen i 2021, 2022 og 2023.
Sub Pop
Sub Pop er et amerikansk plateselskap startet av Bruce Pavitt i Olympia, Washington i 1979. Plateselskapet er kanskje best kjent for sin rolle under grungebevegelsen. Blant grungeband som først fikk kontrakt hos selskapet, var Nirvana, Soundgarden og Mudhoney.
Kurt Ard
Kurt Ard (født 1925 i København) er en dansk illustratør, maler og grafiker. Han ble internasjonalt kjent for en stor mengde poengterte omslagsmalerier til forskjellige ukeblader på 1950-, 1960- og 1970-tallet, i Norge blant annet gjengitt i Allers.
Kurt Ard arbeidet i den samme realistiske, fotobaserte malertradisjonen som sitt åpenbare forbilde, den amerikanske illustratøren og folkelivsskildreren Norman Rockwell (1894–1978). Kurt Ard var autodidakt og hadde en noe mer lettvint stil, men også han vant stor anerkjennelse hos publikum for sine håndverksferdigheter og folkelige, ofte humoristiske forsidebilder. Både Rockwell og Ards forføreriske hverdagsmotiver er imidlertid blitt anklaget for å være kitsch med sentimental idyll, konservative holdninger og endimensjonale, overtydelige poenger. De representerer samtidig noe av det beste i 1900-tallets illustrasjonskunst og populærkultur.
Kurt Ard leverte bidrag blant annet til de amerikanske magasinene Saturday Evening Post, Reader's Digest, McCall's og Modern Maturity, det populære tyske programbladet Hörzu og franske Marie Claire. I Skandinavia huskes hans arbeider særlig fra Allers familiejournal.
Tergu
Tergu (sardisk: Tèrgu, sassaresisk: Zèlgu) er en italiensk kommune i provinsen Sassari i regionen Sardinia. Den har 595 innbyggere og ligger rundt 284 meter over havet.
Otrantostredet
Otrantostredet forbinder Adriaterhavet med Joniske hav, og har fått sitt navn etter den italienske byen Otranto.
John Florio
Giovanni Florio eller John Florio (født 1553, død 1625) var en italiensk-engelsk lingvist og ordbokforfatter, kongelig lærer ved hoffet til Jakob I av England, antagelig en nær venn av og sannsynligvis en som påvirket William Shakespeare. Han oversatte også den franske skribenten Michel de Montaigne til engelsk.
Hans far og bakgrunn
Florio ble født i London. Han var av italiensk avstamning. Hans far, en reformert prest, hadde flyktet fra Italia på grunn av forfølgelse. Florio refererte til seg selv i sine skrifter som om han var engelsk.
Hans far, Michelangelo Florio, var født i Toscana, og konverterte til den reformerte (protestantiske) tro fra katolisismen. Han søkte tilflukt fra inkvisisjonen i Italia, først i Napoli, og deretter i England under regimet til Edvard VI av England. Han ble utpekt som prest for den italienske protestantiske menigheten i London i 1550, og ble et medlem av husholdningen til William Cecil, dronning Elisabeth Is fremste rådgiver. Imidlertid ble han avskjediget fra begge posisjoner på grunn av en anklage om utuktighet, men han ble siden tilgitt av William Cecil. Han dedikerte en bok om det italienske språk til Henry Herbert, og kan ha vært lærer for familien til William Herbert, 1. jarl av Pembroke, far til 2. jarl av Pembroke som var ektefelle av Mary Sidney, søster av dikteren og soldaten Philip Sidney.
Michelangelo Florio var også lærer i italiensk for lady Jane Grey og til prinsesse Elisabeth, den senere dronning Elisabeth I. Lady Jane Greys ungdom, tro og død påvirket ham dypt, og senere i avsondring og ensomhet i Soglio i Sveits, skrev han en bok (på italiensk) hvor han beskrev henne som en reformert martyr og en uskyldig helgen. Det er mulig at han hadde vært vitne til en del av de hendelser som forgikk om henne, eller hadde fortalt henne om forfølgelsene i Italia.
Oppvekst i landflyktighet
Anthony à Wood, en engelsk oldtidsforsker, har fortalt at familien Florio, inkludert Giovanni Florio, forlot England da den katolske Maria I ble dronning av England og deretter satte i gang med blodige forfølgelser av protestanter. I Strasbourg møtte Florio medlemmer av den aristokratiske familien de Salis av Bregaglia i alpekantonen Graubünden i den italiensktalende protestantiske Sveits. Grev de Salis tilbød Michelangelo Florio stillingen som prest i Soglio, noe som ga ham en protestantisk kirke (senere omgjort til restaurant) ved utkanten av en bratt skrent, og dessuten stillingen som lokal lærer. Soglio lå fjernt fra den italienske inkvisisjonen og lå i nærheten av Chiavenna og nord for italienske Comosjøen.
Giovanni Florio vokste opp talende italiensk med sin far og muligens flytende engelsk med sin mor. Hans far kan ha lært ham fransk og tysk i tillegg. Senere i sine skrifter indikerte Florio at han kjente til andre språk som spansk, latin, gresk og hebraisk, foruten dialektspråkene i Toscana og Napoli. Da han var syv år gammel ble han sendt til Tübingen i Tyskland for å leve og bli utdannet av den protestantiske teologen Pier Paolo Vergerio, opprinnelig fra venetianske Capodistria og som hadde også levd i sveitsiske Bregaglia. Senere begynte Giovanni som ung mann på et universitet i Tyskland før han reiste tilbake til England, muligens sammen med sin mor, da Elisabeth I var blitt engelsk (protestantisk) dronning, tidlig på 1570-tallet. Han da fått en omfattende protestantisk og humanistisk utdannelse.
Første frukt
I begynnelsen av tyveårene etablerte John Florio, som han kom til å kalle seg, i England, preget av sin utdannelse og kultur fra kontinentet. Engelsk betraktet han som klossete og barbarisk, og så på det som sin oppgave å belære den engelske overklassen, de lesekyndige, om europeisk manérer, lingvistisk kunnskap og uttrykke seg dannet. Denne oppgaven var på mange måter tilsvarende til hva forfatteren Philip Sidney søkte, at England skulle lese bibelske fortellinger i deres eget rike språk. I 1578, rundt tjuefem år gammel, fikk Florio utgitt sin første bok, First Fruits, which yield Familiar Speech, Merry Proverbs, Witty Sentences, and Golden Sayings (4to) hvor han introduserte italienske ordspråk til engelsk. Denne ble utgitt rett før John Lyly utga sin Euphues. John Florios avanserte språkfølelse bidro sterkt til dannelsen av eufuisme (engelsk euphuism, italiensk eufuismo), en manieristisk kunststil bygget opp på antiteser og ordspill, bokstavrim og andre språklige effekter, som blant annet påvirket en del av William Shakespeares ungdomsproduksjon. Boken ble dedikert til jarlen av Leicester.
Florio var en venn av den italienske filosofen Giordano Bruno mens han arbeidet som lærer i hjemmet for den franske ambassadøren, og var samtidig spion for dronning Elisabeths statsmann og leder av etterretningen, Francis Walsingham. Frances A. Yates har fortalt om et livlig middagsselskap i Whitehall Palace hvor Florio oversatte for det sammensatte selskapet, som omfattet blant annet en rekke professorer fra Oxford og Philip Sidney, Giordano Brunos teorier om muligheten for liv på andre planeter. Han oppholdt seg for en tid på University of Oxford hvor han møtte blant annet poeten Samuel Daniel og han kom senere til å gifte seg med dennes søster. En gang rundt 1576 ble han lærer for sønnen til Richard Barnes, biskop av Durham, før han selv studerte videre ved Magdalen College ved Oxford, dog uten å ta noen grad, men ble selv lærer i fransk og italiensk ved universitet.
Andre frukt
I 1590 utga Philip Sidneys sitt diktverk Arcadia og året etter, i 1591, kom Florios andre bok Second Fruits, to be gathered of Twelve Trees, of divers but delightsome Tastes to the Tongues of Italian and English men, som ble vedlagt Garden of Recreation, yielding six thousand Italian Proverbs (4to). Disse bruksanvisningene inneholdt omrisset til en grammatikk, et utvalg av dialoger som var trykket i parallelle kolonner på engelsk og italiensk, og videreførte utdrag fra klassiske italienske forfattere i prosa og poesi.
Florio hadde mange støttespillere. Han forteller at han levde en del år hos jarlen av Southampton, Henry Wriothesley, som muligens var den unge mannen som er beskrevet i Shakespeares sonetter, og det er en redegjørelse for en hendelse som involverte Florio ved Titchfield Abbey, jarlens hjem i Hampshire. William Herbert, 3. jarl av Pembroke, nevø av Philip Sidney, var også en venn av ham. I sitt testamente etterlot Florio gaver til jarlen av Pembroke, på den betingelse at han tok seg av hans andre hustru Rose.
En verden av ord
Florios italienske og engelske ordbok, kalt A World of Words, ble utgitt i folio i 1598. Etter at skotsk kong Jakob I etterfulgte den barnløse dronning Elisabeth I ble Florio utpekt som kongelig lærer i fransk og italiensk for prins Henry Frederick, og han ble etterpå en herre ved det kongelige privy chamber, og var «Clerk of the Closet» for dronning Anna av Danmark, som han også instruerte i språk.
Ordlisten inneholder mer enn hundre og femti tusen ord. Florio satte sammen denne ordlisten, fra mer enn to hundre og femti bøker, blant disse finner vi nesten alle bøkene som har fungert som kilder for Shakespeares arbeider.
Hans magnum opus er kanskje hans beundringsverdige oversettelse av Montaignes essayer: ''Essayes on Morall, Politike, and Millitarie Discourses of Lo. Michaell de Montaigne''. Den ble utgitt i folio i 1603 i tre bøker, hver bok dedikert til to adelige fruer. En andre utgave i 1613 var dedikert til dronningen. Av særlig interesse har første utgave ettersom en kopi som i dag bli oppbevart i British Library har signaturen til Shakespeare, lenge antatt å ha vært ekte, men i dag mistenkt for å være gjort langt senere på 1700-tallet. En annen kopi har signaturen til dramatikeren Ben Jonson. Det har blitt antydet av William Warburton at Shakespeare drev satire på Florio i figuren Holofernes, den pompøse pedanten i Kjært besvær forgjeves (Love's Labour's Lost, 1594–95), et av dramatikerens tidligste lystspill, men det er mer sannsynlig, særlig etter som han var jarlen av Southamptons protesjér, at han var blant de personlige vennene av Shakespeare som kan ha fått sin kunnskap i fransk og italiensk litteratur fra Florio.
Ekteskap og forbindelser
John Florio giftet seg med Rose eller Rosa Daniel, søsteren til poeten Samuel Daniel og musikeren John Daniel. Hun arbeidet i husholdningen til grevinnen av Pembroke, Mary Sidney, den gang senteret til den litterære Wilton-sirkelen. Rosa var modell for Edmund Spensers figur «Rosalind» i hans diktverk Hyrdens kalender (The Shepherd's Calendar, 1579). Sammen fikk de 4 barn. I 1617 etter den første konenes død giftet han seg på nytt, denne gangen med Rose Spicer.
Florio hadde mange vennskapelige forhold til andre poeter og forfattere i sin samtid. Ben Jonson sendte ham en kopi av skuespillet Volpone med inskripsjonen «Til hans kjærlige far og aktverdige venn, mester John Florio, Ben Jonson besegler dette vitnesbyrd av hans vennskap og kjærlighet»
Død
Hans siste år synes å ha vært levd i fattigdom da hans kongelige pensjon ikke ble utbetalt. Hans hus i Shoe Lane ble solgt for å dekke hans gjeld, men hans datter ble godt gift. Hans etterkommere ble kongelige leger og en del av den velutdannede engelske mellomklassene.
Forbindelsen til Shakespeare
Det er opplagt at John Florio hadde en forbindelse til William Shakespeare, såpass nært at det har blitt fremmet en spekulativ teori at han faktisk var «William Shakespeare». Hans vitalitet, intelligens, utdannelse, kunnskap, rike ordforråd og kunnskap til italiensk litteratur, hans omgang med samtidens litterære sirkler, også dramatikere, er blitt anført som argumenter. Det er også et forslag at ett av familienavnene til Florio var «Crollalanza» (noe som kan leses «Shake-spear» på italiensk, i.e. «scrolla-lancia»).
Eksterne lenker
Florios verker:
Forbindelsen til Shakespeare:
Tarko-Sale
Tarko-Sale (russisk: Та́рко-Сале́) er en by i det autonome området Jamalo-Nenetsk i Russland. Byen ligger ved elva Pjakupur, 4 km ovenfor samløpet med sideelva Ajvasedapur, rundt 550 km sørøst for Salekhard. Innbyggertall: 20 023 (est.2007), 18 517 (folketelling 2002), 17 400 (folketelling 1989).
Bosetningen ble grunnlagt i 1932, og den er dermed en av de eldste byene i regionen. Den fikk status som bymessig bosetning i 1976, og bystatus ble innvilget 23. mars 2004. Bynavnet er avledet av det nenetsiske Talka-Salja, som betyr «bosetningen mellom elvene».
Tarko-Sales hovednæringsvei er utvinning og bearbeiding av naturgass. Flere gasselskaper er lokalisert i byen, blant annet en avdeling av Novatek, og byens viktigste virksomhet, Purneftegazgeologija
Det ligger et lokalhistorisk museum i byen.
Sidkia av Juda
Sidkia (hebraisk צדקיהו) var den siste kongen i Judariket. Han ble innsatt som konge etter at hans unge nevø Jojakin hadde blitt avsatt og ført til Babylon. Han gjorde til sist opprør mot babylonerne og ble tatt til fange, like før ødeleggelsen av Jerusalem fant sted.
Ernst Ulrich von Weizsäcker
Ernst Ulrich Freiherr (baron) von Weizsäcker (født 25. juni 1939 i Zürich) er en tysk naturvitenskapsmann og politiker (SPD).
Siden 1966 er han medlem av SPD. Han var leder av partiets ungdomsorganisasjon i Freiburg im Breisgau fra 1966 til 1968. Periodevis var han også medlem av partiets styre i delstaten Baden-Württemberg. Siden 1998 er han medlem av det tyske parlamentet, hvor han siden november 2002 er formann for komitéen for miljø, naturbeskyttelse og reaktorsikkerhet.
Han var fra 1988 til 1991 dessuten formann for Vereinigung Deutscher Wissenschaftler. Siden 1991 er han medlem av Romaklubben, og siden 1997 tilhører han presidiet i den tyske evangeliske kirkedagen.
Han er sønn av fysikeren og filosofen Carl Friedrich von Weizsäcker, barnebarn av diplomaten og politikeren Ernst von Weizsäcker og nevø av tidligere president Richard von Weizsäcker. Han er gift og har fem barn.
Han ble kreert til æresdoktor ved det japanske Soka-universitetet i 2000 og fikk året etter Tekeda-prisen.
Marianne Sand
Marianne Sand (født 1977) er en norsk skuespiller og regissør fra Bærum.
I årene 1998–2001 studerte hun ved Academy of Live & Recorded Arts (ALRA) i London.
Hun jobber som skuespiller og regissør med base i Stockholm.
Geoffrey Orme
Geoffrey Orme (født 10. juni 1904 i Ilford i Essex i England, død 21. januar 1978) var en manusforfatter for film og TV.
Ormes jobbet som manusforfatter fra 1930-årene til 1960-årene og han skrev på flere av de populære Old Mother Riley-filmene som Arthur Lucan spilte i.
Han skrev historien The Underwater Menace for BBCs science fiction-serie Doctor Who. Den var bestilt av produsenten Innes Lloyd og ble vist på TV i 1967. Den handlet om at Atlantis var begravd under sjøen og kontrollert av den gale professoren Zaroff.
National Bowl
National Bowl er en konsertarena med 65 000 plasser i Milton Keynes i England. Den ligger i et tidligere leirtak som ble fylt igjen og hevet.
Arenaen åpnet i 1979, med Desmond Dekker og Geno Washington som de første som opptrådte der. Den fikk sitt nåværende navn i 1992, da Sony/Pace kjøpte den og konstruerte en ny scene. På grunn av lav fortjeneste trakk de seg ut i 1996, og i 2000 ble arenaen kjøpt av English Partnerships. Den blir pr. 2006 leid ut til Live Nation UK og Gaming International.
Det er planer om å øke kapasiteten til 75 000, hvilket vil gjøre National Bowl til den fjerde største konsertarenaen i Storbritannia.
Komiprisen 2002
Øvrige nominerte
Beste mannlige revy- og komedieartist:
Beste kvinnelige revy- og komedieartist:
Beste forestilling:
Kristoffer Nyhuus
Kristoffer Ringerud Nyhuus (født 13. juli 1982 på Ammerud, Oslo) er en norsk friidrettsutøver. Hovedgrenen hans er 400 meter, men han er også aktiv på 200 meter. Nyhuus representerer IK Tjalve.
Komiprisen 2002
Øvrige nominerte
Beste type: